  Виталий Пронин   Школа-интернат усьтӥськемын 1932-тӥ арын.Удмуртилэн Тӧроез А. Соловьев вуылӥз Ижысь 15-тӥ школа-интернатэ. Отын тодон-валан басьто инвалид пиналъёс.Удмуртилэн Тӧроез отчы котькуд 1-тӥ сентябре вуылыны тырше.- Та школа мыным ас сяменыз дуно, - шуиз А. Соловьев. - Солэн директорез, дышетӥсьёс, анай-атайёс луонозэ но, луонтэмзэ но лэсьто, нылпиос асьсэды улонын мед шедьтозы шуыса.Школа-интернат усьтӥськемын 1932-тӥ арын. Со дырысен татын дышетско ляб кылӥсь нылпиос. Нош 6 ар талэсь азьло школа бурд улаз басьтӥз ветлыны шугъяськись пиналъёсты но.Школаын пыӵатӥське «Шудо пинал дыр» проект. Солы луыса татын нылпиослэсь тазалыксэс юнматонэн герӟаськем пӧртэм ужрадъёс ортчо. Туэ школалы федерал бюджетысь 200 сюрс манет вуиз. Дышетон организацилэн кивалтӥсез Н. Сираев верамъя, со коньдонэн кылдытэмын луоз ляб кылӥсьёслы театр.Выль дышетскон арлы Иж город бюджетысь 1 миллион манет висъямын - соин выльдэмын школалэн липетэз. Эшшо 1,2 миллион манет лыктӥз элькун бюджетысь - таиныз укноос вошъямын.Сергей Захаров Туспуктэм: udmurt.ru Теги: Нылпиос Школа  